कुलभूषण जाधव मामले पर भारत की बड़ी जीत, सुषमा स्वराज ने ट्वीट कर कही ये बात  
पूर्व विदेश मंत्री सुषमा स्वराज ने ICJ के फैसले पर जताई खुशी 
सुषमा स्वराज के कार्यकाल के दौरान ही खटखटाया था ICJ का दरवाजा 
पीएम मोदी और हरिश साल्वे को किया धन्यवाद
पाकिस्तान की जेल में कैद भारतीय नागरिक कुलभूषण जाधव के मामले में भारत की जबरदस्त राजनयिक जीत और पाकिस्तान की उतनी ही बड़ी हार हुई है. नीदरलैंड के हेग स्थित अंतर्राष्ट्रीय न्याय न्यायालय (ICJ) ने बुधवार को भारत की याचिका में उठाए गए अधिकांश मुद्दों को सही ठहराया. कुलभूषण मामले पर मिली इस जीत पर पूर्व विदेश मंत्री सुषमा स्वराज ने खुशी जाहिर की है. अपने ट्विटर अकाउंट पर पूर्व विदेश मंत्री ने लिखा कि कुलभूषण जाधव के मसले पर इंटरनेशनल कोर्ट के फैसले का तहे दिल से स्वागत है. यह भारत के लिए बड़ी जीत है. 
I wholeheartedly welcome the verdict of International Court of Justice in the case of Kulbhushan Jadhav. It is a great victory for India. /1
सुषमा स्वराज ने एक के बाद एक कई ट्वीट किए. गौर हो कि उन्हीं के कार्यकाल के दौरान कुलभूषण जाधव के मामले को इंटरनेशनल कोर्ट तक ले जाया गया. उन्होंने लिखा कि मैं प्रधानमंत्री नरेंद्र मोदी का धन्यवाद देती हूं, जिनकी अगुवाई में हमने जाधव मसले को इंटरनेशनल कोर्ट तक ले जाने का कदम उठाया. 
I thank the Prime Minister Shri @narendramodi for our initiative to take Jadhav's case before International Court of Justice. /2
उन्होंने इस फैसले पर हरीश साल्वे को भी बधाई देते हुए अपने ट्वीट में टैग किया. स्वराज ने लिखा कि हरीश साल्वे जी का भी धन्यवाद, जिन्होंने आईसीजे में भारत का बेहद कारगर तरीके से प्रतिनिधित्व किया और सफलता अर्जित की.  उन्होंने लिखा कि मुझे उम्मीद है कि यह फैसला कुलभूषण जाधव के परिवार को काफी राहत व सुकुन देगा.
I hope the verdict will provide the much needed solace to the family members of Kulbhushan Jadhav. /4
बता दें कि सुषमा स्वराज अपने कार्यकाल के दौरान लोकप्रिय मंत्रियों पर रहीं. सोशल मीडिया के माध्यम से ही उन्होंने विदेशों में फंसे भारतीयों की मदद की. स्वास्थ्य कारणों से उन्होंने खुद को चुनावों से दूर कर लिया था.